Muhammed-film udløser voldsbølge i Pakistan
Det kom fredag til mange nye voldsomme protester i muslimske lande mod den omstridte film "Innocence of Muslims" og franske karikaturtegninger.
Myndighederne i Pakistan siger, at mindst 13 mennesker er blevet dræbt, og at op mod 200 er blevet såret under uroligheder og gadekampe fredag i forbindelse med protester mod den amerikansk-producerede film.
I Libanon deltog hundredvis af både sunni- og shiamuslimer i protester, og i byen Sidan var der blevet erklæret "en vredens dag" mod fornærmelser af profeten. Tusindvis af shiamuslimer gik på gaden efter fredagsbønnen i den østlige by Baalbek.